Asetil

Dalam kimia organik, asetil ialah satu kelompok berfungsi, asil dengan formula kimia COCH3. Kelompok berfungsi ini kadang-kadang diwakili dengan lambang Ac (tidak patut dikelirukan dengan unsur aktinium). Kelompok asetil mengandungi satu kelompok metil yang berikatan tunggal dengan satu karbonil. Pusat karbonil bagi sesuatu radikal asil mempunyai satu elektron tidak terikat yang dengannya pusat karbonil itu membentuk satu ikatan kimia dengan selebih R dalam molekul itu. Dalam tatanama IUPAC, asetil dipanggil etanoil, tetapi istilah ini jarang didengar. Moieti asetil ialah satu komponen bagi banyak sebatian organik, termasuk neurotransmiter asetilkolin, asetil-CoA, asetilsisteina, dan analgesik-analgesik asetaminofen (juga dikenali sebagai parasetamol) dan asid asetilsalisilik (lebih dikenali sebagai aspirin).

Lihat juga
 Asetilaldehid
 Kelompok asetoksi
 Pengasetilan dan penyahasetilan histon
 Plastik polioksimetilena, juga dikenali sebagai resin asetal, sejenis termoplastik

Rujukan

Kategori:Kelompok asil